Foto: AP AQShning yangi prezidenti Donald Tramp BMT qudratli salohiyatga egaligi, biroq shunga qaramay kam foyda keltirishini aytdi. Bu haqda TASS axborot agentligi xabar bermoqda. "BMTda shunday katta salohiyat bor, biroq uni oqlay olmayapti", deb aytdi Tramp. Tramp BMT zamonaviy global muammolarning yechimiga samarali yondashuv topishga muvaffaq bo‘la olmayotganini ta’kidlab o‘tdi. "BMT muammolarni hal qilganini qachon ko‘rgansiz? Bunday bo‘lmagan, aksincha u muammolar keltirib chiqaradi. Agar u mavjud salohiyatini oqlayotgan bo‘lsa bu ajoyibdir, agar oqlamayotgan bo‘lsa, unda bu vaqt va pullarning bekorga sarflanishidir", deb aytdi Tramp.